VEGA og All Things Live præsenterer
**Overgiv dig til storcharmøren Craig David***R&B-hitmageren starter søndagsfesten i Store VEGA den 3. maj, når han fyrer op for sine sprøde hits og vilde DJ-skills.*

Med mere end 15 millioner solgte album og 14 top10 hits har Craig David farvet verdenskortet i delikate, britiske R&B-toner. Efter det store gennembrud med debutalbummet *Born to do it* fra 2000 fulgte musikbranchens største hæderskroninger i form af tre Ivor Novello-statuetter, to MTV EMA awards og hele tre udsolgte shows på den ikoniske Wembley Arena.

Siden 2013 har Craig David arbejdet på sit nyeste projekt TS5, hvor han selv står bag DJ-pulten som både MC, mix-tryllemager og livemusiker. Sangskriverens sessions kombinerer massive old school hymner fra genrer som R&B, garage, bashment og house.

Før sin kæmpe succes som R&B-sanger arbejdede han som DJ på den engelske klubscene. Efter at have uploadet eksklusive udgivelser på SoundCloud og samlet tusinder af lyttere hver uge, ramte TS5-projektet de store internationale scener.

I 2016 spillede han en komplet udsolgt koncert i Store VEGA, hvor publikum blevet forkælet med dansable bangers og smukke R&B-ballader fra Davids imponerende diskografi.

TS5-projektet er blevet et af de mest eftertragtede setups på den britiske klubscene. I 2017 kickstartede han festen for 100.000 mennesker på Glastonbury og fyrede to udsolgte 02-arena koncerter af i London.

**Fakta om koncerten:**
Craig David (UK)
Søndag d. 3. maj kl. 20.00
Store VEGA, Enghavevej 40, 1674 København V
Billetpris: 350 kr. + gebyr
Billetsalget starter fredag den 6. december kl.11.00 via vega.dk, Ticketmaster og All Things Live